Un incendiu puternic a izbucnit sâmbătă la un tren care circula pe ruta Iași-Hârlău. Pasagerii s-au autoevacuat în siguranță.
Niciunul dintre cei 20 de pasageri nu a avut nevoie de îngrijiri medicale. Incendul a cuprins un vagon de tren în stația Cotnari, din județul Iași. Flăcările ar fi cuprins vagonul trenului aflat în staționare în acel moment.
"Incendiu produs la un automotor (tren Iași – Hârlău) în stația Cotnari. La locul solicitării acționează 2 autospeciale de intervenție și stingere cu apă și spumă cu module de descarcerare și acordarea primului ajutor, o autospecială de intervenție pentru transportul apei și un echipaj de prim ajutor calificat din cadrul Detașamentului de Pompieri Târgu Frumos, iar de la SVSU echipajul de intervenție", a transmis ISU Iași, potrivit Fanatik.
De asemenea, autoritățile au precizat că nu există victime în urma acestui incident și că toți cei aproximativ 20 de călători aflați în tren au coborât singuri din vagoane. "La sosirea forțelor de intervenție profesioniste la locul solicitării aproximativ 20 de persoane s-au autoevacuat. Nu sunt persoane care să necesite îngrijiri medicale. Acțiunea este în dinamică", se mai arată în comunicatul ISU Iași.